Efter at være ubesejret i tre kampe var det Lyngby, der stod for skud søndag, hvor Hobro tog imod på hjemmebane i Superligaen. Her stod det hurtigt klart, at hjemmeholdet ville være en svær modstander for gæsterne fra Lyngby. Efter 24 minutters spil var der en stor mulighed for Hobro, hvor Vito Hammershøy-Mastrati ad to omgange forsøgte at score. Det lykkedes dog ikke. I stedet blev første målscorer Quincy Antipas en halv time inde i kampen. Selvom Lyngby i anden halvleg så noget bedre ud end i første halvleg, blev det aldrig rigtig til noget. Det gjorde det til gengæld i tillægstiden for Hobro, som ikke bare en, men to gange, fik bolden i mål. Begge gange var det Pål Kirkevold, der stod bag. Dermed blev det til fjerde sejr i træk til Hobro IK med cifrene 3-0.
I alt blev det til tre mål til hjemmeholdet i søndagens kamp mod Lyngby.